text: Tågen slap hurtigt taget - ingen uheld
  16 november 2015 kl. 05.39
  Tæt tåge lagde sig kun kortvarigt over vores del af landet søndag aften og nat. Regn fik hurtigt spredt tågen uden, at der var sket uheld i trafikken.
  DMI udsendte søndag en advarsel om risko for tæt tåge søndag aften og nat. Og modsat Fyn, hvor motorvejen i flere timer var spærret på grund af et stort harmonika-sammestød, så melder de to politikredse i TV SYDs område, at tågen ikke skabte problemer her.
  - Tågen blev hurtigt afløst af regn, så den nåede ikke for alvor at genere trafikken, siger vagtchef Claus Skovgaard hos Syd- og Sønderjyllands Politi til TV SYD mandag morgen.
  